Нягледзячы на тое, што Радашковічам споўнілася 570 год, іх можна назваць маладым пасёлкам. За восем месяцаў гэтага года тут нарадзілася 52 новыя жыхары, павялічылася колькасць мнагадзетных сем’яў, самымі лепшымі сярод якіх былі названы Таццяна і Іван Лёгкія, Вольга і Дзяніс Канановічы, Ірына і Міхаіл Лаўніковічы. Віншавалі і самага юнага жыхара – Глеба Працкевіча, які з’явіўся на свет 23 жніўня. Працягваючы тэму дзяцей – будучыні старажытнага паселішча, артыстычныя вядучыя Нікіта Назаркін і Марыя Дзярыпалава аб’явілі яшчэ адну намінацыю – “Вучань года”, ім названы дзевяцікласнік Радашковіцкай СШ Андрэй Крачкоўскі.